
תקנות העובדים הסוציאליים
(כללים בדבר הרישום בפנקס העובדים הסוציאליים)



תקנות העובדים הסוציאליים
(כללים בדבר הרישום בפנקס העובדים הסוציאליים)



היו"ר דוד טל:			אני מתכבד לפתוח את ישיבת ועדת העבודה, 
 				הרווחה והבריאות של הכנסת כשעל סדר היום תקנות העובדים הסוציאליים (כללים בדבר הרישום בפנקס העובדים הסוציאליים).

יש הבנות והסכמות עם העובדים הסוציאליים?

מיכל ברגר:			עם מועצת העובדים הסוציאליים יש הסכמות. 
 				אני מבינה שלאיגוד העובדים הסוציאליים יש התנגדות לכמה סעיפים.

ג'ודי וסרמן:			תקנות העובדים הסוציאליים (כללים בדבר דרכי 
 				רישום בפנקס העובדים הסוציאליים) התשס"א2001-.

היו"ר דוד טל:			אתם מתנגדים ברמה העקרונית או יש סעיף או 
 				שניים שאתם מתנגדים?

מיכה הרן:			יש שני סעיפים שאנחנו חולקים עליהם.

היו"ר דוד טל:			לגבי כל השאר אתם מסכימים?

מיכה הרן:			כן.

היו"ר דוד טל:			אם כן, אני מציע שניגש לסעיפים עליהם אתם 
 				חולקים.

מיכה הרן:			קודם כל, אני רוצה להתנצל בשמה של גברת אתי 
 				פרץ שנבצר ממנה להיות נוכחת היום בדיון. אנחנו מודים לאדוני על ההסכמה לדחות את הדיון בתקנות להיום.

אנחנו חולקים בשני דברים כאשר האחד הוא בסעיף 7 והשני בסעיף מספר 8.

היו"ר דוד טל:			מה המחלוקת שלכם?

מיכה הרן:			אנחנו מבקשים שלא יופיע מספר תעודת זהות.

מיכל ברגר:			לגבי הרישום בפנקס העובדים הסוציאליים עצמו, 
 				אני מבינה שאין לכם התנגדות אלא רק לגבי העיון. זה טופס 9.

מיכה הרן:			אנחנו מבקשים שלא יופיע מספר תעודת זהות. 
 				אני לא יודע אם אדוני קיבל, אבל יש לנו עמדה מפורטת וכתובה ומנומקת. בעיקרון מדובר על כך שאנחנו מבקשים שלא יופיע מספר תעודת זהות כי הוא יכול לרוץ באינטרנט ובכל מיני מקומות.

היו"ר דוד טל:			אם אדוני היה אומר צנעת הפרט, לא מופיע שם 
 				פרטי ושם משפחה, אולי הייתי מסתפק בכך. אני מכיר הרבה מקומות שדווקא לא מציינים את השם אלא רק את מספר תעודת הזהות. אני לא רואה בזה איזשהו דבר שאתם צריכים לעמוד עליו בצורה רצינית. 

ג'ודי וסרמן:			חוק העובדים הסוציאליים בסעיף 10(ג) נקבע שזה 
 				יהיה פתוח לעיון ציבור. לא נקבע שאפשר שפרטים מסוימים יהיו פתוחים לעיון הציבור ופרטים אחרים לא יהיו פתוחים לעיון הציבור, ולכן לטעמי השאלה שיכולה להתעורר כאן היא האם בכלל מספר תעודת הזהות יהיה חלק מהפנקס או לא יהיה חלק מהפנקס. ברגע שהחוק קבע שכל הפנקס יהיה פתוח לעיון הציבור, השאלה שנדונה כאן היא לא תיקון תקנה 7, האם הציבור יוכל לעיון גם בזה, כי החוק קובע שהכל יהיה. לכן אולי צריך לתקן את החוק ולומר שאולי בפרטים מסוימים הציבור לא יוכל לעניין בהם.

לעניין מספר תעודת הזהות. אם אנחנו מדברים על פנקס שאמור לציין מי העובד הסוציאלי, הכשרה מקצועית שלו וכולי, אם הפנקס יהיה בלי מספר תעודת זהות, הפנקס הוא מאוד לוקה בחסר כי אנחנו מכירים הרבה שלמה כהן והרבה חיים כהן וכולי. אם לא יהיה מספר תעודת זהות כדי לציין מי הוא האיש הספציפי, בעצם הפנקס לא מכיל דבר. אני חושבת שבאיזונים בין פנקס שמגדיר לנו בדיוק מי האיש לבין החשש – שהוא די רחוק – שמישהו יעשה שימוש לרעה בתעודת הזהות של העובד הסוציאלי, נדמה לי שאיזון של פנקס שמכיל יותר הוא האיזון הגובר במקרה הזה.

היו"ר דוד טל:			מה הבעיה עם סעיף 8, אגרות?

מיכה הרן:			אנחנו מבקשים להשוות אותנו לחוק 
 				הפסיכולוגים, שם אין גבייה של אגרה לאלה שמבקשים לעיין. אנחנו עושים הבחנה בין מי שרוצה לעיין בפנקס לבין מי שמקבל מידע מהפנקס.

היו"ר דוד טל:			גם אני כבול על-ידי חוק בנושא הזה, אני צריך 
 				שוב לשנות את החקיקה שם.

ג'ודי וסרמן:			סעיף 61(ב) לחוק אומר: "השר בהסכמת שר 
 				האוצר באישור ועדת העבודה והרווחה של הכנסת רשאי לקבוע נוהל בעד רישום או ייעוד הפנקס".

היו"ר דוד טל:			השר לא קובע אם מדובר ב25- שקלים.

מיכל ברגר:			יש לנו את התחשיבים שנעשו והם אושרו על-ידי 
 				ועדת האגרות של משרד האוצר. כמובן שאנחנו לא מנסים להרוויח  או משהו כזה אלא האגרה היא לשם כיסוי העלויות.

אני רוצה להפנות אתכם לתקנות חופש המידע, שהן כביכול המטריה לכל קבלת מידע מרשות ציבורית, שם יש תקנות של אגרות. חוק העובדים הסוציאליים אין לו סעיף תקציבי נפרד, אלא אלה הן עלויות.

היו"ר דוד טל:			אני מסכים אתך. בדרך כלל אני נוטה להאזין 
 				לדבריכם, ובמידה ואתם משכנעים – אני תמיד בעד. הפעם אני מקבל את העמדה האחרת.

ג'ודי וסרמן:			בסעיף 8(ג) יש הערה לנוסח. בסעיף קטן (ב) מדובר  
 				בעדכון של האגרות לפי שיעור עליית המדד. בסעיף קטן (ג) נאמר: "נוסח תקנת משנה (א) כפי שתשתנה" ואני הייתי מציעה לכתוב "סכומי האגרה המעודכנים יפורסמו ברשויות".

היו"ר דוד טל:			אנחנו מאשרים את התקנות.
				אני מודה מאוד למשתתפים.




הישיבה ננעלה בשעה 12:15







